70 John Sahlberg. (LV 
punctis disco paullo subtilioribus et remotioribus, interstitiis 
punctorum ibidem punctis duplo latioribus, superficie sub- 
laevi, niger nitidus flavo-albido signatus, in mare limbo lato 
apicali secundum latera continuato et angulos tres emittente, 
medio longiore angusto pallide flavo; margine omni ipso 
angustissime nigro, in disco praeterea maculis duabus par- 
vis transversim positis saepe obsoletis; in femina tantum linea 
angusta intra-marginali secundum apicem et latera ducta 
lineam mediam angustissimam emittente flava. Scutellum 
ut in congeneribus constructum, distincte assurgens, nigrum 
unicolor. Elytra convexa, profunde punctata, punctis in 
parte anteriore crebris irregularibus, postice et versus latera 
remotioribus et subseriatim positis, disco inaequali sed costis 
dorsalibus parum distinctis, nigra, nitida, callis plus minusve 
distincte elevatis flavis, laevigatis ornata; in mare margi- 
ne toto calloso basali sub humeros continuato, lobos duos 
utrinque emittente, interiore minore, macula utrinque minuta 
pone scutellum, plaga magna posthumerali, extus flavedini 
marginali adnexa, intus oblique curvatim versus medium 
ducta et angustata, fere bipartita, laevi, subelevata, albido- 
flava; deinde mox ante medium versus suturam callo dis- 
tincte elevato, subovato, oblique posito, antice angulato- 
producto, laevi ejusdem coloris; pone medium margini late- 
rali approximato callo altero majore, saepe bi- aut tripartito, 
praecedenti colore simili sed paullo minus elevato et demum 
macula magna ante-apicali transversali, saepe secundum 
suturam et latera acuminatim producta, interdum in costa 
laterali angustissime continuata albida; praeterea maculis 
minutis saepe aegre observandis prope maculas discoidales; 
in femina maculis omnibus callosis minoribus, nonnullis 
evanescentibus. Epipleura elytrorum distincta, sed postice 
valde angustata. Alae in parte basali hyalinae, apicali fu- 
matae. Corpus subtus nigrum, nitidum, subaeneo-micans, 
brevissime et tenuiter flavo-pubescens; prosterno processu 
intercostali late et profunde canaliculato, et subrugoso, lateri- 
bus confertim satis profunde punctato, mesopleuris macula 
magna albido-flava in mare latiore bipartita; metasterno 
